vznesené Pripomienky v rámci medzirezortného pripomienkového konania

Návrh zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov 

Počet vznesených pripomienok, z toho zásadných	2  / 0 	

Subjekt	Pripomienka	Typ	
SLASPO 	Čl. I 27. bod 
K 27. bodu 
V § 11 ods. 1 sa za písmeno i) vkladá nové písmeno j), ktoré znie : 
„j) jej sprístupnenie by mohlo ohroziť účinnosť zabezpečenia predmetu poistenia,“. 

Doterajšie písmeno j) sa označuje ako písmeno k). 

Odôvodnenie: 

Z verejných prostriedkov sa často hradí aj poistenie majetku alebo zodpovednosti verejných inštitúcii, kedy býva súčasťou uzavretej poistnej zmluvy aj zoznam poisteného majetku, dokumentácia o spôsobe zabezpečenia majetku pred krádežou, požiarom a inými rizikami, celková analýza rizík a pod. Ak by museli byť všetky tieto dokumenty zverejňované, mohlo by dôjsť k poškodeniu záujmov poistníka, ale aj poisťovne, pretože by to znamenalo významné zvýšenie nebezpečenstva zneužitia týchto informácií ( napr. zlodej by ľahko prekonal inak skryté technické zabezpečovacie zariadenie). V tomto kontexte sa potom javí nezverejňovanie alebo obmedzenie zverejňovania vyššie spomenutých dokumentov ako nevyhnutné. 
 	O 	
SLASPO 	K čl. I 8. bod 
K 8. bodu 
V § 5a ods.2 za slová „všeobecných obchodných podmienok“ vložiť slová „ alebo všeobecných poistných podmienok“. 
Odôvodnenie: 
Navrhujeme doplniť ustanovenie o všeobecné poistné podmienky, ktoré taktiež spôsobujú administratívnu záťaž pre povinné osoby pri zverejňovaní zmlúv a sú predformulované pre viac zmlúv; nie celkom ich však možno zahŕňať pod všeobecné obchodné podmienky. 
 	O 	

Vysvetlivky  k použitým skratkám v tabuľke:	
O – obyčajná	
Z – zásadná